Document ID: 31991R3682

ΚΑΝΟΝΙΣΜΟΣ (ΕΟΚ) αριθ. 3682/91 ΤΗΣ ΕΠΙΤΡΟΠΗΣ της 17ης Δεκεμβρίου 1991 για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρκτηριστικών των ελαιολάδων και των πυρηνελαίων καθώς και με τις μεθόδους προσδιορισμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1720/91 (2), και ιδίως το άρθρο 35α,
Εκτιμώντας:
ότι ο κανονισμός (ΕΟΚ) αριθ. 2568/91 της Επιτροπής (3) όρισε τα χαρακτηριστικά των ελαιολάδων και των πυρηνελαίων καθώς και τις μεθόδους προσδιορισμού-
ότι η εφαρμογή της μεθόδου αξιολογήσεως των οργανοληπτικών χαρακτηριστικών των παρθένων ελαιολάδων, που περιλαμβάνει ιδίως τη σύσταση επιτροπής επιλεγμένων δοκιμαστών, απαίτησε ιδιαίτερη προθεσμία- ότι η προθεσμία αυτή διαπιστώνεται βραχεία στην πράξη για να εξασφαλιστεί η ομοιογενής εφαρμογή της μεθόδου αυτής στο σύνολο των κρατών μελών- ότι είναι συνεπώς αναγκαίο να παραταθεί η προθεσμία αυτή για να επιτραπεί μια τελευταία επαλήθευση των λεπτομερειών αξιολογήσεως των διαφόρων επιτροπών δοκιμασίας-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 10 παράγραφος 1 του κανονισμού (ΕΟΚ) αριθ. 2568/91, η ημερομηνία "1 Ιανουαρίου 1992" αντικαθίσταται από την ημερομηνία "1 Νοεμβρίου 1992".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1991.

Labels: 3
17